#### 

Caiet de sarcini

pentru desfăşurarea concursului pentru achiziţia serviciilor de audit a situaţiilor financiare a C.I.E. „Moldexpo" S.A. pe anul 2025

1. Obiectul achiziţiei: Auditul situațiilor financiare individuale ale Socetății pentru anul 2025

Obiectivul auditului situațiilor financiare este de a emite o opinie competentă şi independentă asupra imaginii fidele, clare şi complete a patrimoniului, a situaţiei financiare individuale şi a rezultatelor activităţii societății.

2. Condiţiile de prestare a serviciilor:

Prestatorul va verifica modalitatea de ținere a evidenței contabile și de raportare financiară a Societății, va analiza sistemul informațional de evidență contabilă şi de control financiar intern.

C.I.E. „Moldexpo" S.A. va avea dreptul să solicite de la societatea de audit informaţie exhaustivă despre cerinţele standardelor de audit şi ale legislaţiei în vigoare referitor la efectuarea auditului şi ale altor acte pe care se bazează auditorul la exprimarea opiniei asupra rapoartelor financiare.

Raportul auditorului va conţine opinia auditorului din toate punctele de vedere semnificative cu privire la măsura în care rapoartele financiare auditate sunt întocmite în conformitate cu cadrul general de raportare financiară aplicabil.

3. Cerinţe faţă de prestator:

1. Entitatea de audit este obligată:
2. să respecte politica şi procedurile de control al calităţii lucrărilor de audit în conformitate cu cerinţele standardelor de audit şi ale Codului etic;
3. să respecte confidenţialitatea informaţiei referitoare la activitatea întreprinderii obţinută în timpul exercitării serviciilor de audit, obligaţia de a respecta confidenţialitatea rămâne în vigoare şi după încheierea relaţiilor dintre societatea de audit şi C.I.E. „Moldexpo" S.A.;
4. să respecte condiţiile contractului de audit;
5. să notifice despre denaturările semnificative depistate şi despre acţiunile recomandate în urma efectuării auditului asupra rapoartelor financiare.
6. Entitatea de audit care participă la concursul de selectare privind auditarea situaţiilor financiare anuale pentru 2025, trebuie să întrunească următoarele cerinţe:
7. să fie înregistrată în Registrul public al entităţilor de audit în modul stabilit de [Legea nr.271/2017](file:///C:\Documents%20and%20Settings\Admin\Local%20Settings\Temporary%20Internet%20Files\left\doc.conform%20legislatiei\TEXT=LPLP20171215271) privind auditul situaţiilor financiare;
8. entitatea de audit, precum şi auditorii din cadrul entităţii de audit, să nu aibă sancţiuni aplicate pentru ultimii 2 ani, fapt confirmat de către Consiliul de supraveghere a activităţii de audit de pe lângă Ministerul Finanţelor;
9. să aibă în derulare anual, pentru ultimii 2 ani, cel puţin 10 misiuni de audit ale situaţiilor financiare anuale;
10. va prezenta scrisoarea de înaintare a ofertei, conform structurii, modului şi în termenul prevăzut de pct.6 şi 7 al Regulamentului cu privire la modul de selectare a entităţilor de audit şi termenele de referinţă pentru auditarea situaţiilor financiare anuale ale întreprinderilor de stat şi societăţilor pe acţiuni, în care cota statului depăşeşte 50% din capitalul social, aprobat prin Hotărârea Guvernului nr. 875 din 22 decembrie 2015.

4. Evaluarea şi selectarea entităţii de audit se va efectua in baza următoarelor criterii:

1. descrierea succintă a activităţii entităţii de audit, cu prezentarea experienţei auditorilor angajaţi;
2. numărul misiunilor de audit şi tipurile de entităţi auditate pentru ultima perioadă de gestiune;
3. perioada de efectuare a auditului, cu respectarea termenelor indicate de către entitate;
4. termenul de prezentare a scrisorii către persoanele responsabile cu guvernanţa şi către conducere;
5. termenul de prezentare a raportului auditorului;
6. numărul minim al auditorilor care vor efectua auditul obligatoriu al situaţiilor financiare individuale;
7. utilizarea, după caz, a activităţii expertului, ţinând cont de domeniul de activitate al entităţii;
8. modul de asigurare a riscului de audit, conform prevederilor art.26 al [Legii nr.271/2017](file:///C:\Documents%20and%20Settings\Admin\Local%20Settings\Temporary%20Internet%20Files\Content.IE5\TEXT=LPLP20171215271) privind auditul situaţiilor financiare;
9. lipsa relaţiilor de afiliere cu entitatea şi/sau persoanele cu funcţii de răspundere ale entităţii, fondatorul entităţii, cu excepţia statului;
10. onorariul de audit, inclusiv TVA, MDL;
11. copia certificatului înregistrării de stat;
12. copia extrasului din Registrul de stat al persoanelor juridice;
13. copia certificatului de asigurare a riscurilor.

Evaluarea şi selectarea ofertei câştigătoare va fi efectuată de către Consiliul Societății al C.I.E. „Moldexpo" S.A., în conformitate cu prevederile prezentului Caiet de sarcini.